<classify> HALMASHAURI ya Jiji la Dodoma inajenga na kuboresha mtandao wa miundombinu ya barabara, reli ya kisasa na uwanja wa ndege ili kuzifikia huduma muhimu kwa urahisi.Katika mkakati huo wa kuunganisha maeneo muhimu ipo Ikulu ya Chamwino na Mji wa Serikali zinaunganishwa na huduma za stendi na soko la kimataifa.Akizungumza na wabunge wa Kamati ya Hesabu za Serikali PAC mwishoni mwa wiki, Mkurugenzi wa Jiji, Godwin Kunambi amesema anataka kujenga mawasiliano ya vyombo vya usafiri angani na ardhini.Alisema miundombonu itakayounganishwa ni pamoja na itaunganishwa maeneo muhimu ni barabara za lami zikiwemo za mzunguko na kuunganisha kupita kwenye stendi na soko la kimataifa pamoja na uwanja wa burani.Alisema mtu akisafiri kwa reli ya kisasa STG kutoka Morogoro ataingia Dodoma kupitia Ihumwa ambayo itaunganishwa na barabara ya lami kuu ya Morogoro-Dodoma umbali wa kilometa chache.Msafiri wa ndege atashuka katika uwanja wa Msalato na kusafiri umbali wa kilometa 30 kwa basi hadi kufika stendi kuu na kuchukua usafiri wa kwenda mikoa mbalimbali nchini, amesema.Kunambi alisema wafanyakazi wa Ikulu Chamwino wakiwata wanaweza kutasafiri kwa usafiri wa mabasi umbali wa kilometa saba kwenda mji wa serikali na kuamua kusafiri kwa barabara au reli katika kituo cha Ihumwa kwenda popote.Kunambi alisema Halmashauri ya Jiji imetenga zaidi ya Sh bilioni 77.7 kwa ajili ya uboreshaji miundombinu hiyo muhimu jijini ili kulifanya jiji hilo lilingane na hadhi ya majiji makubwa duniani.Alisema katika kuboresha miundom mbinu ya barabara, halmashauri imetenga Sh bilioni 18.34 kwa ajili ya kumlipa mkandarasi Chico kukamilisha barabara hizo hadi sasa imelipwa Sh bilioni 4.7.Mkataba wa uboreshaji barabara za mchepuko ulisainiwa Julai 1, mwaka jana ni mradi wa miezi 15 unatazamiwa kukamilika 30 Septemba na kuanza kutumika, alisema.Alisema katika kuhakikisha huduma za usafiri zinaenda pamoja na huduma za chakula, katika kituo cha Mabasi, stendi itakuwa na maduka maalumu ambayo yatafanya kazi saa 24 na kwa siku saba. Alisema msafiri atakuwa na nafasi ya kutumia mabasi madogo kutoka stendi na kwenda kupanda treni ambayo ifikapo 202122 itakuwa imekamilika kutoka Morogoro hadi Dodoma.Kukamilika kwa reli katika kituo cha Ihumwa kutaunganishwa na stendi ya mabasi ya mjini ambayo yametengewa eneo la ekari 30, alisema.Alisema mtu akishuka kwenye treni anaweza kupanda basi la jiji kutumia umeme kuchuka stendi kwenda Arusha au Singida au kupanda ndege katika uwanja wa Msalato na kutakuwa na basi kilometa 30 kufika uwanja huo.Kutokana na kuwepo kwa miradi hiyo, wananchi 580 wamepata ajira, wakiwemo wanaume asilimia 70 na wanawake asilimia 30 ya watu wanaofanya kazi katika stendi ya Dodoma.Kunambi alisema, wijana wa mji huo ambao hana uwezo wa kuuza saruji au nondo ataweza kuuza nguvu zake. Mradi hii ya Benki ya Dunia inagharimu Sh bilioni 77.7 na ajira zote zinakwenda kwa vijana wa Dodoma.  <topic>: KITAIFA 